CELEX: 62020CN0353
Language: ro
Date: 2020-07-31 00:00:00
Title: Cauza C-353/20: Cerere de decizie preliminară introdusă de Tribunal de l’Entreprise du Hainaut, division de Charleroi (Belgia) la 31 iulie 2020 – Skeyes/Ryanair DAC, denumită anterior Ryanair Ltd

12.10.2020   
            
            
               RO
            
            
               Jurnalul Oficial al Uniunii Europene
            
            
               C 339/8
            
         
      Cerere de decizie preliminară introdusă de Tribunal de l’Entreprise du Hainaut, division de Charleroi (Belgia) la 31 iulie 2020 – Skeyes/Ryanair DAC, denumită anterior Ryanair Ltd
      (Cauza C-353/20)
      (2020/C 339/10)
      Limba de procedură: franceza
      
         Instanța de trimitere
      
      Tribunal de l’Entreprise du Hainaut, division de Charleroi
      
         Părțile din procedura principală
      
      
         Reclamantă: Skeyes
      
         Pârâtă: Ryanair DAC, denumită anterior Ryanair Ltd
      
         Întrebările preliminare
      
      
                  1)
               
               
                  Regulamentul nr.o550/2004 (1) și în special articolul 8 din acesta trebuie interpretat în sensul că autorizează statele membre să sustragă controlului instanțelor de judecată din acest stat membru pretinsele încălcări ale obligației de furnizare a serviciilor de către prestatorul de servicii de trafic aerian, sau dispozițiile regulamentului trebuie interpretate în sensul că obligă statele membre să organizeze o cale de atac efectivă împotriva pretinselor încălcări, ținând seama de natura serviciilor care trebuie furnizate?
               
            
                  2)
               
               
                  Regulamentul nr. 550/2004, în măsura în care precizează că „[p]restarea de servicii aeriene, așa cum este preconizată în prezentul regulament, este legată de exercitarea atribuțiilor unei autorități publice care nu prezintă un caracter economic ce justifică aplicarea normelor din tratat privind concurența”, trebuie interpretat în sensul că exclude nu numai normele în domeniul concurenței propriu-zise, ci și orice alte norme aplicabile întreprinderilor publice active pe o piață de bunuri și servicii, care au un efect indirect asupra concurenței, precum cele care interzic obstacolele în calea libertății de a desfășura o activitate comercială și de a presta servicii?
               
            
         (1)  Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în cerul unic European („regulament privind prestarea de servicii”) (JO 2004, L 96, p. 10, Ediție specială, 07/vol. 12, p. 239).